|  |
| --- |
| DATA: 09-11-2015 |
| **LLOC DE REUNIÓ:** Centre Cívic de Trinitat Vella (c. Foradada, 36) |
| **ASSISTENTS:**  Presidenta: -Laia Ortiz  Vicepresident: -Manuel Rodríguez  Gerent del Districte: -Carme Turegano  Conseller tècnic -Suso López  Consellers/res: -Sr. Josep Arbejón Fumanal (GMD Barcelona en Comú) -Sra. Maria Ximena Gadea Pintos (GMD Convergència i Unió) -Sr. Marcos Rodríguez Hernández (GMD Ciutadans) -Sra. Arantzazu González Campo (GMD Partit dels Socialistes de Catalunya) -Sr. Iván Altimira Miralles (GMD CUP-Capgirem Barcelona) -Sr. Carlos Rodríguez Escuredo (GMD Esquerra Republicana de Catalunya) -Sra. Ma del Carmen Santana González (GMD Partit Popular)  Hi són presents els tècnics municipals següents: -Dolors, de Bagursa -Xavi Molina, director de Serveis Socials -Jesús Imbernón, Cap del departament d’obres i manteniment -Pere Baca, tècnic de la Direcció de serveis a les persones i el territori  Assisteixen al Consell, veïns i representants, entre d’altres, de les següents entitats:  -Associació de Veïns. -Comissió de Festes. -Grup de Dones. -Associació de la Memòria Històrica. -Escola d’Adults. -Associació Alef. -Ampa Escola Ramon Berenguer III. -Associació de Comerciants de Trinitat Vella. -Triniteiros. -Associació per a la recuperació de la memòria històrica. -Fundació Privada Trinijove. -Parròquia Santíssima Trinitat. -Club Deportivo Trinitat. -Gegants i Capgrossos |
| **TEMES ABORDATS:**   1. Benvinguda de la regidora al Consell de Barri. 2. Repensem els consells de barri. Com podem fer entre totes un consell de barri més obert i participatiu? 3. Explicació del procés d’elaboració del Pla d’Actuació Municipal i el Pla d’Actuació de Districte. 4. Abordem la millora del civisme i la convivència al barri. 5. Repassem les obres en curs al barri. 6. Previsió del centre de serveis socials. 7. Precs i preguntes  Laia Ortiz dóna la benvinguda i presenta als components de la mesa: Suso López, Manuel Rodríquez i Josep Alberjon. |
| **ACORDS:**   2. En relació al segon punt, repensem el consells de barri, es recullen algunes queixes i suggeriments manifestat pels veïns: - Compromís de garantir el retorn als veïns i veïnes de les propostes realitzades. - Donar a conèixer l’ordre del dia abans del Consell, fer-ne més difusió mitjançant cartells i la pàgina web del districte i constituir comissions de treball per aprofundir en els temes. - Convertir el Consell en un autèntic espai de participació i dinamització de preocupacions ciutadanes. - Convertir el Consell en espais de treball en comú, tot canviant la queixa per la proposta.  3. En relació al PAM/PAD, Suso, explica les línies de treball estratègic pels propers 4 anys, les fases i el calendari. A grans trets s’obverva una primera fase (nov-des. 2015) de presentació institucional, una segona (gener-març 2016) de participació oberta a la ciutadania, una tercera fase (abril-juny 2016) d’aprovació/desestimació, i l’útima de seguiment del compromisos de PAM/PAD.  Els veïns que intervenen es mostren escèptics davant el compriment dels programes electorals, dels acords que es puguin prendre, i manifesten la seva preocupació sobre com quedaran les reivindicacions del barri.  La Regiodra explica les modificacions pressupostàries del 2015 i el pla d’inversions que serà realitsta amb indicadors de compliment. En aquest mandat es donarà prioritat a les inversions als barris més deprimits de la ciutat.  4. El punt sobre la millora del civisme i la convivència genera un gran nombre d’intervencions veïnals.  La Regidora planteja 4 compromisos de l’equip de govern: - Dinamització de les pistes esportives obertes. - Incorporació a partir de l’1 de desembre de dos professionals que actuaran al carrer per detectar actituds incíviques, i que actuaran als barris de Trinitat Vella, Bon Pastor, Baró de Viver i Navas. - Creació d’una Taula de convivència i prevenció amb presència plural de la realitat sociològica del barri. - Millorar la gestió i els usos del parc de la Trinitat.  Per la seva part, les intervencions i peticions dels veïns serien:  - Es demana un projecte de dinamització de parc amb joves. - Es valora positivament el paper dels educadors, i proposa que la Taula sigui oberta a la representació veïnal no associada. - Es critica el paper dels agents de civisme, les actituds incíviques en l’ús dels contenidors i papereres, i advoca per fer pedagogia. - Cal replantejar el paper dels agents de civisme, es queixa de la falta de lavabos al parc i situa com a punts conflictius el parc i els entorns del Camp de Futbol Trinitat els caps de setmana. - Diversos queixes la neteja dels carrers. - Cal incorporar els comerciants a la Taula de Prevenció. - Tancament de la presó, i agilització de les expropiacions als veïns afectats. - Cal fer el seguiment de les ocupacions il.legals i de les persones que viuen en pisos de lloguer social.  La Regidora i la Gerent expliquen els diferents serveis municipals que es dediquen a tractar les ocupacions, la convivència al carrer i als edificis, l’oficina d’habitatge, els projectes de serveis socials... i la necessitat d’un pla de mobilitat pel barri.  A continuació hi ha intervencions a favor i en contra del doble sentit de circulació a la Crta de Ribes,i altra només partidària de la direcció única i el carril bici. També es demana la pacificació del trànsit a Via Barcino i es pregunta si les noves figures que actuaran al carrer són educadors socials.   5 i 6. Dolors, de Bagursa, repassa les obres en curs a la Trinitat Vella, i Xavi Molina explica els serveis i les intervencions dels professionals dels serveis socials. S’informa que la redacció del projecte de l’equipament de Porta Trinitat estarà enllestit al llarg del 2016, i que Serveis Socials de Franja Besòs ha incorporat a la seva plantilla 2 educadors més.  7. En l’apartat de precs i preguntes els veïns que formen part de la Coordinadora veïnal sol.liciten una reunió amb la Regidora.  Per últim, una veïna demana un centre de formació professional i una residència d’avis, i un veí que les bombes d’aigua de les Casa de les Aigües tornin al seu lloc originari.  I sent les 21:45 hores, i sense haver-hi més temes que tractar, es dóna per finalitzat el consell de barri de la Trinitat Vella. |